jkorsvik/nowiki_second_scrape_merged huggingface dataset:
Johann Schelle

Johann Schelle (1648–1701) var en tysk  barokk-komponist og thomaskantor.


== Liv og virke ==
Johann Schelle var sønn av kantor og rektor Jonas Schelle. Allerede som syvåring ble Johann diskantsanger i det kongelige saksiske hoffkapellet i Dresden under Heinrich Schütz. På dennes anbefaling ble Schelle i 1657 opptatt som korsanger i hertugens kapell i Wolfenbüttel der Schütz var kapellmester.

Fra 1665 til 1667 var Schelle sanger i Thomanerchor ved Thomaskirken i Leipzig. Han ble immatrikulert ved byens universitet 31. januar 1667. 
På Sebastian Knüpfers anbefaling ble Schelle i 1670 kantor ved skolen i Eilenburg. Som en av de aller første oppførte han tyskspråklige oratoriske evangeliekantater i gudstjenesten.
Schelle var thomaskantor i Leipzig fra 31. januar 1677 til sin død. Forgjengeren var Sebastian Knüpfer og etterfølgeren Johann Kuhnau, som i sin tur ble etterfulgt av Johann Sebastian Bach. Schelle var samtidig Director chori musici for Leipzig by. Han innførte en sammenstilling av tonesatte evangelietekster med åndelige sanger og koralkantater i Leipzig, og komponerte framfor alt instrumental kirkemusikk.
Av Schelles elever var Johann Theodor Roemhildt, Friedrich Wilhelm Zachow, Reinhard Keiser, Christoph Graupner og Johann David Heinichen.


== Verk ==
Det meste av Schelles verk er kirkemusikkverk med tysk tekst, hvorav lite ble publisert i hans egen levetid. Enkelte av salmene ble trykt i Joachim Fellers sangbok Der andächtige Student (1693). 25 bevarte kantatemanuskripter befinner seg i biblioteket i Berlin. Disse verkene viser Schelles betydning for utviklingen av kantaten som musikkform, for eksempel var han den første komponist som kombinerte bibelord med fri diktning. De bevarte eksemplarene av hans koralkantater er også blant de første av sitt slag.


== Referanser ==


== Kilder ==
(de) Robert Eitner: «Schelle, Johann». I Allgemeine Deutsche Biographie (ADB). Bind 30, Duncker & Humblot, Leipzig 1890, s. 760 f.


== Eksterne lenker ==
(de) Verk av og om Johann Schelle i katalogen til det tyske nasjonalbiblioteket
(en) Fritt tilgjengelige noter av Johann Schelle i International Music Score Library Project
Oppføring om Johann Schelle på heinrich-schütz-haus.de
Åge’s utvalgte

Åge's utvalgte er en musikkassett med Åge Aleksandersen, utgitt i 1980. 


== Sporliste ==


=== Side A ===
«Det e' itj lætt å forstå»
«Drømmen om grisen»
«Langt igjen til Royal Albert Hall»
«Syngenautet og virkeligheta»
«Lørdagskveill'n»


=== Side B ===
«Suttekluten»
«Æ e' trønder æ»
«Tiendeholmen»
«Æ vil aldri gløm dæ»
«Lirekassa»
Massawa internasjonale lufthavn

Massawa International Airport (IATA: MSW, ICAO: HHMS) er en flyplass i Massawa, en havnby i Eritrea.


== Flyselskaper og destinasjoner ==
Manu Sareen

Manu Sareen (født 16. mai 1967 i Punjab i India) er en tidligere, dansk politiker for partiet Radikale Venstre. Han var medlem av Folketinget og minister i Helle Thorning-Schmidts regjeringer 2011–2015. Fra 2016 til 2018 var han medlem av partiet Alternativet.Manu Sareen er oppvokst på Amager, hvor familien flyttet fra India i 1970. Han er utdannet sosialpedagog og konfliktmegler. Siden 1997 arbeidet han i Døgnkontakten / Etnisk konsulent-team, og fra 1999 var han tilknyttet København kommune som etnisk konsulent. Han er dessuten foredragsholder og underviser, og har skrevet flere bøker, blant annet om tvangsekteskap. I 2006 debuterte han som barnebokforfatter, og i 2007 utga han andre bok i serien om Iqbal Farooq.
Manu Sareen var medlem av Københavns borgerrepresentasjon 2002–2011, fra 2006 som gruppeformann for Radikale Venstre. Han har vært nominert til årets politiker i 2003, 2006 og 2007 av Landsforeningen for Bøsser og Lesbiske.
I 2011 ble han den første mannlige danske minister for likestilling. Han er også den første danske minister med ikke-europeisk bakgrunn. Den første minister med ikke-dansk bakgrunn var derimot Henry Grünbaum.
Manu Sareen er gift med Anya Degn Sareen, og de har sammen tre barn.


== Bibliografi ==
Når kærlighed bliver tvang – generationskonflikter og tvangsægteskaber (2003)
Iqbal Farooq – og den sorte pjerrot (2006)
Sådan undgår man frafald A-Z (2006)
Iqbal Farooq – og kronjuvelerne (2007)
Iqbal Farooq – og den indiske superchip (2009)
Klods-Hassan (Politikens Forlag, 2011)


== Referanser ==


== Eksterne lenker ==
(da) Offisielt nettsted 
(en) Manu Sareen – kategori av bilder, video eller lyd på Commons 
(en) Manu Sareen på Internet Movie Database 
(da) Manu Sareen på Twitter 
(da) Manu Sareen hos Folketinget
Assab internasjonale lufthavn

Assab International Airport (IATA: ASA, ICAO: HHSB) er en flyplass i Assab, en havnby i Eritrea.
Sebastian Knüpfer

Sebastian Knüpfer (1633–1676) var en tysk barokk-komponist og kirkemusiker.
Knüpfer var sønn av Thomas Knüpfer, kantor og organist i Aš. Den første utdanningen fikk Sebastian av sin far og allerede som tiåring utførte han organisttjenester i hjembyen. Fra 1646 til 1654 gikk han på gymnaset i Regensburg. Senere flyttet han til Leipzig hvor han studerte filosofi, blant annet under Johann Adam Scherzer. I 1657 ble han Tobias Michaels etterfølger som thomaskantor ved Thomasskolen i Leipzig. Rundt Knüpfer dannet det seg en krets av høyt ansette musikere som gjorde Leipzig til et betydelig musikksenter, blant dem var kantor i Nikolaikirche, Elias Nathusius, organistene i Thomaskirche, Gerhard Preisensin og  Jacob Weckmann, samt legen Johann Kaspar Horn.
Ved siden av sin musikkgjerning opparbeidet Knüpfer seg et visst ry som filolog. I 1658 giftet han seg med Maria Sabina Hagen, og sammen fikk de tre sønner og to døtre.
De fleste av Knüpfers komposisjoner ble ikke publisert, men en samling madrigaler og canzonetter ble gitt ut i 1663. Han komponerte motetter, Geistliche Konzerten, kantater og messer, og skrev festmusikk til kroningen av keiser Leopold I av Det tysk-romerske rike i 1658 og for freden i Aachen i 1668.
I fødebyen Aš er en plass oppkalt etter ham.


== Referanser ==


== Kilder ==
(de) Philipp Spitta: «Knüpfer, Sebastian». I Allgemeine Deutsche Biographie (ADB). Bind 16, Duncker & Humblot, Leipzig 1882, s. 332 f.


== Eksterne lenker ==
(de) Verk av og om Sebastian Knüpfer i katalogen til det tyske nasjonalbiblioteket
Trykte publikasjoner av og om Sebastian Knüpfer i VD 17
(en) Fritt tilgjengelige noter av Sebastian Knüpfer i International Music Score Library Project
Jacob Weckmann

Jacob Weckmann (1643–1686) var en tysk barokk-komponist og organist.
Jacob Weckmann var sønn av musikeren Matthias Weckmann. Fra 1672 var han organist ved Thomaskirken i Leipzig. Av bevarte komposisjoner finnes bare to håndskrifter av vokal-concerti.


== Verk ==
Wenn der Herr die Gefangnen.


== Referanser ==


== Eksterne lenker ==
(de) Verk av og om Jacob Weckmann i katalogen til det tyske nasjonalbiblioteket
Anne Raad

Anne Raad (født Anne Hjelle 1. juni 1940 på Byrkjelo i Gloppen kommune) er en norsk tidligere friidrettsutøver som spesialiserte seg i kulestøt og diskoskast. Raad representerte idrettslaget Indre Breim IL.  
Hun vant to sølvmedaljer i NM i 1957 på Krohnsminde stadion i Bergen; i kule med resultatet 10,25 meter, bak den norske rekordholderen Edel Leverås. I diskos kastet hun 30,35 meter og ble nummer to etter den samme Leverås. Raad er den første kvinnelige utøver fra Gloppen kommune med medalje fra friidretts-NM. 
Raads personlige rekorder er 10,72 meter i kule fra et stevne i Utvik i 1958, og 33,65 i diskos fra et stevne i Høyanger i 1958.


=== NM-medaljer ===


== Se også ==
Liste over kjente personer fra Gloppen kommune


== Referanser ==
Thidericus

Thidericus var augustinerkorherre ved St. Thomas-klosteret i Leipzig. Han ledet Thomasskolen i Leipzig fra 1295 og fungerte samtidig som thomaskantor. Han er skolens første dokumenterte rektor og kantor; ikke før 1443 kommer det neste fullt ut kildebelagte navnet i disse funksjonene, Thomas Ranstete. Thidericus gav sangundervisning og var forsanger.


== Referanser ==
Die Musik in Geschichte und Gegenwart

Die Musik in Geschichte und Gegenwart (ofte forkortet MGG) er et tysksproglig musikkleksikon.
Den første utgaven ble utgitt mellom 1949 og 1987 og regnes for å være det viktigste tysksproglige musikkvitenskapelige oppslagsverket efter annen verdenskrig. I 1989 ble det gitt ut en paperbackutgave, og i 2001 en elektronisk versjon med oversikt over sidene i den trykte utgaven. Oppslagsverket ble redigert av Friedrich Blume.
Enkelte artikler har også publisert i håndbokformat med tittelen MGG Prisma.
Den andre utgaven ble redigert av Ludwig Finscher og var et samarbeidsprosjekt mellom Bärenreiter-Verlag i Kassel og J.-B.-Metzler-forlaget i Stuttgart. Oppslagsverket inneholder en tibinds del for alminnelige oppslagsord (med bind for register; 1994–1999; over 1500 artikler) og en syttenbinds del for biografier (1999–2007; 18 000 artikler). I tillegg er det blitt utgitt et register for biografidelen og et supplementsbind.


== Bindfordeling i første utgave ==


== Bindfordeling i andre utgave ==


== Se også ==
Grove Dictionary of Music and Musicians
The New Grove Dictionary of Opera


== Referanser ==


== Videre lesning ==
Blume, Friedrich & Godwin, Joscelyn. «Die Musik in Geschichte und Gegenwart: A Postlude». Notes: Quarterly Journal of the Music Library Association, bd. 24, nr. 2 (desember 1967): 217–44. .
Germer, Mark. «The New Musik in Geschichte und Gegenwart: First Impressions». Notes, bd. 52, nr. 1 (september 1995): 39–44. .
Lang, Paul Henry. «Die Musik in Geschichte und Gegenwart: Epilogue». Notes, bd. 36, nr. 2 (desember 1979): 271–81. .


== Eksterne lenker ==
(de) Offisielt nettsted 
(en) Die Musik in Geschichte und Gegenwart – kategori av bilder, video eller lyd på Commons
QRpedia

QRpedia er et nettsted som lar deg generere QR-koder av Wikipedia-artikler som også er følsomme for språkinnstillingen på mobiltelefonen som skanner strekkoden. Dermed kan man ved hjelp av en enkelt QR-kode la brukeren lese den aktuelle Wikipedia-artikkelen på sitt eget språk.


== Eksterne lenker ==
Offisielt nettsted 
(en) QRpedia – kategori av bilder, video eller lyd på Commons
Eirik Glambek Bøe

Eirik Glambek Bøe (født 25. oktober 1975) er en norsk musiker fra Bergen, mest kjent som den ene halvdelen av popduoen Kings of Convenience og frontman av bandet Kommode.


== Referanser ==
Thomas Hoff

Thomas Hoff (født 1974) er professor i psykologi ved Universitetet i Oslo og eier av teknologiselskapet EBHR AS, og seleksjonsplattformen www.ebber.com
Hoff er utdannet ved NTNU og har en doktorgrad i psykologi fra 2002, med spesialisering innen organisasjonspsykologi og bruk av teknologi i moderne arbeidsliv. Hoff har vært professor i psykologi ved Universitetet i Oslo siden 2004, og forsker på strategisk human resource management (SHRM) med fokus på medarbeiderundersøkelser og andre HR-målinger, arbeidsmiljø, ledelse, medarbeiderskap og teamarbeid.  
Thomas Hoff har gjennom forskningen publisert over 40 internasjonale artikler i fagjournaler, og vært redaktør for flere antologier på nasjonale og internasjonale forlag knyttet til organisasjon og ledelse og menneske-teknologisamspill. Han har gitt ut tilsammen tre bøker. 
Høsten 2014 kom han sammen medforfatter Jon Anders Lone ut med boken "Medarbeiderundersøkelser - En praktisk håndbok" på Gyldendal forlag.


== Eksterne lenker ==
(no) Publikasjoner av Thomas Hoff i forskningsdokumentasjonssystemet CRIStin
(no) Publikasjoner av Thomas Hoff i BIBSYS
Spaces, Mobility, and Planning
Embodied Minds, Technical Environments
Centre of Avanced Study at the Norwegian Academy of Science and Letter
Henri Tomasi

Henri Tomasi (født 17. august 1901 i Marseille, død 13. januar 1971 i Montmartre i Paris) var en fransk komponist av korsikansk ætt.


== Liv og virke ==


=== Bakgrunn ===
Tomasi ble født i arbeiderkvarteret La Belle de Mai i Marseille. Både hans far Xavier Tomasi og hans mor Josephine Vincensi stammet fra La Casinca på Korsika. Faren var musikkelsker og amatørfløytist. Da Henri var fem år flyttet familien til Mazargues ikke langt fra Marseille, der faren arbeidet i postvesenet. Der fikk Henri sin første undervisning i musikkteori.
Allerede ved syv års alder begynte Henri å spille piano ved konservatoriet i Marseille. Som tiåring vant han en førstepris i musikkteori, og i en alder av tretten en førstepris i klaver. Familien flyttet til Paris: Faren så til at han der spilte for overklassefamilier, noe som til tider forekom ham som ydmykende, som et dressert dyr («l'humiliation d'être exhibé comme un animal savant»).I 1913 vendte familien tilbake til Marseille. I 1916 vant Henri førstepris i harmonilære, sammen med sin venn Zino Francescatti som senere ble en kjent fiolinist. Første verdenskrig forsinket hans studieopptak ved Conservatoire de Paris (musikkonservatoriet i Paris), og han tjente da penger i Marseille som pianist og spilte i hoteller, restauranter, bordeller og kinoer.Han fikk imidlertid studere komposisjon og dirigering ved musikkonservatoriet i Paris, under blant andre Vincent d´Indy.


=== Komponist og dirigent ===
Han har skrevet tre symfonier, orkesterverk, operaer, kammermusikk, klaverstykker, vokalstykker og annen musikk. Tomasi var som komponist lyriker, men med en moderne melodikk og kromatikk i sine komposisjoner. Han hører til blant de viktigere komponister i Frankrike fra det 20. århundre.I 1927 ble Tomasi tildelt den fornemme Prix de Rome-prisen.Tomasi var også dirigent for flere anerkjente franske symfoniorkestre. I 1931 slo han gjennom som orkesterdirigent da han ble sjefsdirigent for orkesteret for Radio-Colonial. 
Ettersom han var en viktig personlighet innen det franske musikkliv ble han medlem i gruppen «Triton» der blant andre komponistene Darius Milhaud, Arthur Honegger og Francis Poulenc var medlemmer.


== Utvalgte verker ==
Concerto pour Trompette & Orchestre, (1949)
Triptyque, for trompet og klaver (1956)
Le Silence de la mer, for kammerorkester og baryton solo (1959)
Chant pour le Vietnam, symfonisk dikt (1969)
Chants populaires de l'île de Corse, folkevisearrangement (1971)


== Referanser ==


== Eksterne lenker ==
(en) Henri Tomasi på Internet Movie Database 
(fr) Henri Tomasi på Allociné 
(en) Henri Tomasi hos The Movie Database 
(en) Henri Tomasi på Discogs 
(en) Henri Tomasi på MusicBrainz 
(en) Henri Tomasi på AllMusic 
henri-tomasi.asso.fr
Bălți

Bălți (også stavet Beltsy, russisk Бельцы) er en by i Moldova. 
Med 148 000 innbyggere (2006) er Bălți landets nest største i antall innbyggere etter Chișinău om man ser bort fra Transnistrias Tiraspol.  Bălți er et viktig industrielt, kulturelt og kommersielt sentrum nord i landet og kalles «den nordlige hovedstaden». Byen ligger på Bălțiplatået ved Dniesters sideelv Răut, 127 km nord for Moldovas hovedstad Chișinău.


== Eksterne lenker ==
(en) Offisielt nettsted 
(en) Bălți – kategori av bilder, video eller lyd på Commons
Saul Perlmutter

Saul Perlmutter (født 22. september 1959 i Campaign County, Illinois) er en amerikansk astrofysiker ved Lawrence Berkeley National Laboratory. Han er kjent for å ha ledet Supernova Cosmology Project, ett av de to forskerlagene som i 1998 samtidig fant belegg for at universets ekspansjon synes å akselerere.  Denne oppdagelsen gav opphav til hypotesen om mørk energi. I 2011 ble Perlmutter tildelt Nobelprisen i fysikk for oppdagelsen av akselerasjonen til det ekspanderende universet gjennom observasjoner av fjerne supernovaer. Perlmutter ble tildelt halvparten av prisen, mens Adam Riess og Brian Schmidt delte den andre halvparten.
Perlmutter studerte ved Harvard University hvor han avla eksamen i 1981. Han har en filosofisk doktorgrad fra University of California (1986) og er medlem i American Academy of Arts and Sciences.


== Referanser ==


== Eksterne lenker ==
(en) Saul Perlmutter – kategori av bilder, video eller lyd på Commons 
(en) Saul Perlmutter på Internet Movie Database
Adam G. Riess

Adam Guy Riess (født 16. desember 1969 i Washington, DC) er en amerikansk astrofysiker ved Johns Hopkins University og Space Telescope Science Institute, mest kjent for sitt arbeid med å kartlegge universets ekspansjon med hjelp av supernovaer. I 2011 ble Riess tildelt Nobelprisen i fysikk for oppdagelsen av akselerasjonen til det ekspanderende universet gjennom observasjoner av fjerne supernovaer. Riess delte halvparten av prisen med Brian Schmidt, mens Saul Perlmutter ble tildelt den andre halvparten.
Sammen med Brian Schmidt ledet Riess High-z Supernova Search Team, den ene av de to forskergruppene som i 1998 samtidig oppdaget at universets ekspansjon akselererer.  Denne oppdagelsen gav opphav til hypotesen om mørk energi og oppdagelsen ble utnevnt til «Breakthrough of the Year» av tidsskriftet Science 1998.


== Referanser ==


== Eksterne lenker ==
(en) Adam Riess – kategori av bilder, video eller lyd på Commons
Brian P. Schmidt

Brian P. Schmidt (født 24. februar 1967 i Missoula, Montana) er en australsk astrofysiker ved Mount Stromlo Observatory i Australia, kjent for sin forskning innen universets ekspansjon med hjelp av supernovaer. I 2011 ble Schmidt tildelt Nobelprisen i fysikk for oppdagelsen av akselerasjonen til det ekspanderende universet gjennom observasjoner av supernovaer. Schmidt delte halvparten av prisen med Adam G. Riess, mens Saul Perlmutter ble tildelt den andre halvparten.
Sammen med Adam Riess ledet Schmidt High-z Supernova Search Team, den ene av de to forskergruppene som i 1998 samtidig oppdaget at universets ekspansjon akselererer.  Den oppdagelsen gav opphav til hypotesen om mørk energi og oppdagelsen ble utnevnt til «Breakthrough of the Year» av tidsskriftet Science 1998.
Schmidt ble i 2013 utnevnt til følgesvenn av Australiaordenen.


== Referanser ==


== Eksterne lenker ==
Offisielt nettsted 
(en) Brian Schmidt – kategori av bilder, video eller lyd på Commons 
(en) Brian P. Schmidt på Internet Movie Database 
(en) Brian P. Schmidt hos The Movie Database 
(en) Brian P. Schmidt på Twitter
Puls (menighet)

Puls (tidligere Agapekirka og Hillsong) er en menighet i det nasjonale nettverket Puls Norge. Puls er tilsluttet den norske pinsebevegelsen.


== Historie ==
Menigheten ble startet i september 1996, da under navnet Agape Blindheim Evangeliske Menighet, senere Agapekirka. 
I 2018 tilsuttet kirka seg Hillsong Church.  
I 2022 valgte Hillsong Norge å gå ut av Hillsong og startet Puls Norge.  


== Eksterne lenker ==
Puls Norge
Beyond Records

Beyond Records var et uavhengig plateselskap med base i Bodø. Selskapet ble startet i 2011, og ble lagt ned i 2014.


== Artister ==
Cold Mailman
Eline Thorp
Magnus Eliassen
Sondre Justad
Sirkus Eliassen


== Utgivelser ==


=== Album/EP ===


=== Singler ===


== Referanser ==


== Eksterne lenker ==
Facebook-side
Beyond Records på Spotify
Jonas Olsson

Jonas Olsson (født 14. januar 1970) er en svensk fotballtrener og tidligere spiller. Han trente IFK Göteborg sammen med Stefan Rehn. IFK Göteborg er også den klubben som han spilte i gjennom hele sin karriere, og hvor han vant fire svenske mesterskap, og spilte UEFA Champions League for.


== Sogndal ==
4. oktober 2011 ble det klart at Jonas Olsson tok over treneransvaret i Sogndal med start i desember 2011. Olsson hadde de siste fem sesongene hatt delt treneransvar i IFK Göteborg med Stefan Rehn. Duoen ledet klubben til seriegull i sin første sesong og ble kåret til årets trenere i Sverige. Under deres ledelse etablert IFK seg i toppen av svensk fotball igjen.
Den tidligere midtstopperen overtok etter Harald Aabrekk i Sogndal.
5. september 2013 ble det klart at Olsson forlenget kontrakten ut 2014-sesongen.


== Referanser ==


== Eksterne lenker ==
(en) Jonas Olsson – Transfermarkt 
(en) Jonas Olsson – WorldFootball.net 
(en) Jonas Olsson – FBref 
Suksesstrenaren held fram i Sogndal
Tagalalasjøen

Tagalalasjøen er en innsjø ved steppene i Selous viltreservat i Tanzania, der elvene Rufiji og Beho-Beho møtes. Innsjøen har en overflate på 2 km², og har ved slutten av regntida en maksdybde på 12 m (i gjennomsnitt er dybden rundt 2 m). Dermed er det den største innsjøen i Selous.
Under flommene i regntida utgjør innsjøen og Rufiji én sammenhengende vannflate.
Ved og i innsjøen fins det mange krokodiller, flodhester, og mange fuglearter. I tørketida kommer sjiraffer, elefanter, løver og mange antilopearter hit for å drikke, siden det er veldig få andre vannkilder nord og vest for sjøen.
I nærheten av sjøen er det flere overnattingssteder for turister som tilbyr båtsafari på Tagalalasjøen.
Ireland’s Call

«Ireland's Call» er en hymne laget på oppdrag fra den irske rubgyføderasjonen IRFU. I motsetning til for eksempel i fotball, representerer det irske landslaget i Rugby Union hele den irske øya, altså både republikken Irland og Nord-Irland. Dette har skapt grunnlag for en rekke diskusjoner rundt symbolikk, blant annet om valg av flagg og nasjonalsang.
Tradisjonelt ble kun den irske nasjonalsangen "Amhrán na bhFiann" ("Soldatens sang") brukt i forbindelse med lagets kamper, men dette ble oppfattet som negativt av irer med unionistiske sympatier. Et alternativ ville være å spille både den irske nasjonalsangen og den nordirske/britiske "God Save the Queen", men dette ville bli oppfattet som tilsvarende negativt av irer med nasjonalistiske sympatier. 
Løsningen ble derfor en egen laghymne, skrevet at Phil Coulter og først fremført i 1995. Teksten refererer til samhandling mellom alle de fire irske provinsene, Leinster, Munster, Connacht og Ulster, hvorav Nord-Irland utgjør litt over halvparten av Ulster. 
Ireland's Call brukes når laget spiller kamper utenfor republikken Irland. Før kamper i republikken Irland spilles både Ireland's Call og den irske nasjonalsangen. Bruken av hymnen er fortsatt omdiskutert, men den er etterhvert også tatt i bruk av andre felles-irske landslag som landslagene i landhockey, cricket og rugby leauge.
I forbindelse med rugby-kamper spilles som regel bare første vers og refrenget, deretter refrenget en gang til i en høyere toneart.
Kronobergaren

Kronobergaren var en svensk sosialdemokratisk avis i A-Pressen som ble gitt ut i Växjö. Den ble grunnlagt i 1934 og lagt ned i 1991. I dag inngår etterfølgeren i Växjöbladet/Kronobergaren.


== Utgivere ==


== Eksterne lenker ==
Kronobergaren hos ne.se
Ansvalige utgivere hos kb.se
Växjöbladet/Kronobergaren
Sikksakk

Sikksakk er et mønster av korte linjestykker der vinkelen mellom linjene regelmessig veksler mellom venstre og høyre.
Sikksakksømmer brukes innen tekstilfag som forsterkning,, enten langs stoffkanter for å begrense frynsing og rakning eller som forsterkning på steder med ekstra belastning, som for eksempel knapphull. Moderne symaskiner har denne funksjonen som del av standardutstyr. Mange pyntesømmer utføres også ved  kreativ sikksakksøm.
Begrepet blir også brukt for å beskrive en bølgende bevegelse som for eksempel slalåm, hvor utøveren kjører sikksakk mellom portene.
Tidligere var Sikksakk også et sjokoladepålegg på tube.
Chowder

Chowder er en form for gryterett eller tykk suppe med sjømat og grønnsaker, ofte med melk eller fløte. Chowder er ofte jevnet med mel, men noen varianter bruker i stedet smuldret kjeks. Chowder med muslinger, som er tradisjonell mat i New England, lages typisk med oppskårede muslinger og potetskiver, i en base av melk eller fløte, ofte med en liten mengde smør. En annen variant erstatter melk eller fløte med tomater og utelater gjerne potetene.
Opprinnelsen til chowder er uklar. Én mulig kilde er det franske ordet chaudière, som betegner den gryten man sannsynligvis laget retten med opprinnelig. En annen mulighet er det gammelengelske ordet iowter som tilsvarer dagens engelske ord fishmonger, det vil si fiskehandler.
Tennis under Panamerikanske leker 1959

Tennis under Panamerikanske leker 1959. Tennis var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var single- og doubleturneringer for både menn og damer og en mixdoubleturnering. Mexico ble beste nasjon med tre gullmedaljer foran USA og Chile med en hver.


== Medaljer ==


=== Resultater ===


== Eksterne lenker ==
Panamerikanske leker 1959